Source: https://revista22.ro/actualitate-interna/iccj-a-decis-sanctionarea-cu-avertisment-a-procurorului-sef-adjunct-al-dna-marius-iacob
Timestamp: 2019-06-16 15:38:59+00:00
Document Index: 19897223

Matched Legal Cases: ['ICCJ ', 'ICCJ ', 'CSM ', 'articolul 18', 'iccj ', 'CCR\n']

ICCJ a decis sancționarea cu avertisment a procurorului-șef adjunct al DNA Marius Iacob | Revista 22 GDPR
Laurentiu Gheorghe | 19.03.2019
ÎCCJ a admis luni acțiunea Inspecției Judiciare și a decis sancționarea procurorului-șef DNA, Marius Iacob, cu avertisment pentru săvârșirea unei abateri disciplinare, conform Agerpres.
Marius Iacob a fost sancționat cu avertisment. Un complet de cinci judecători de la ICCJ a admis recursul Inspecției Judiciare și a decis că procurorul-șef adjunct al DNA a săvârșit abatere disciplinară. A existat și o opinie separată
În septembrie 2018, Secția pentru procurori a CSM dispusese că Marius Iacob nu a săvârșit o abatere disciplinară, însă Inspecția Judiciară a făcut recurs, care a fost admis luni de Înalta Curte.
„Cu majoritate. Admite recursul declarat de Inspecţia Judiciară împotriva hotărârii nr. 9P din 11 septembrie 2018, pronunţată de Secţia pentru procurori în materie disciplinară a Consiliului Superior al Magistraturii în dosarul nr.8/P/2018. Casează în parte hotărârea atacată şi, în rejudecare, admite în parte acţiunea disciplinară exercitată de Inspecţia Judiciară. În temeiul art.100 lit.a) din Legea nr.303/2004 privind statutul judecătorilor şi procurorilor, aplică pârâtului Iacob Marius Constantin – procuror-şef adjunct al Direcţiei Naţionale Anticorupţie sancţiunea constând în «avertisment» pentru săvârşirea abaterii disciplinare prevăzute de art.99 lit.m) teza a doua din aceeaşi lege”, se arată în decizia instanţei.
De asemenea, Carmen Simona Ricu, procuror şef serviciu în cadrul DNA, a fost sancţionată cu avertisment pentru săvârşirea abaterii disciplinare prevăzute de art.99 lit.m) teza a doua din aceeaşi lege.
A existat şi o opinie separată a judecătorului George Bogdan Florescu în sensul respingerii, ca nefondat, a recursului declarat de Inspecţia Judiciară şi menţinerii deciziei CSM.
Pe 4 mai 2018, Inspecţia Judiciară anunţa că a exercitat acţiune disciplinară faţă de Marius Iacob pentru nerespectarea dispoziţiilor procurorului ierarhic superior, date în scris şi în conformitate cu legea, precum şi pentru nerespectarea în mod nejustificat a dispoziţiilor ori deciziilor cu caracter administrativ, dispuse în conformitate cu legea de conducătorul Parchetului, ori a altor obligaţii cu caracter administrativ, prevăzute de lege sau regulamente.
Acţiunea disciplinară a Inspecţiei Judiciare are legătură cu fostul procuror DNA, Mihaiela Iorga Moraru, în prezent procuror în cadrul Secţiei speciale de investigare a infracţiunilor din justiţiei.
Mihaiela Iorga Moraru a fost revocată de la DNA, după un conflict cu Laura Kovesi.
„Prin desemnarea doamnei Carmen Simona Ricu să reprezinte DNA la judecarea cauzei având ca obiect suspendarea executării Ordinului procurorului-şef al DNA 301 din 5 iulie 2017 privind pe doamna procuror Mihaiela Iorga Moraru, a încălcat prevederile articolelor 5 alineatul (1) şi (2), 6 alineatul (1) şi (2); 7 alineatul (1) şi (2) ale Ordinului procurorului general al Parchetului de pe lângă Înalta Curte de Casaţie şi Justiţie (PÎCCJ) nr. 62 din 1 aprilie 2016 privind participarea procurorului în cauzele civile, precum şi ale punctului 10 litera C din Anexa 3 la acelaşi ordin, care, pe de o parte, limitează participarea procurorilor DNA în anumite tipuri de cauze civile şi, pe de altă parte, impun participarea în toate celelalte cauze civile, inclusiv cele care privesc activitatea Parchetelor militare, a procurorilor din cadrul Parchetelor de pe lângă instanţe şi de la Biroul de reprezentare al Serviciului judiciar civil din cadrul Secţiei judiciare a PÎCCJ; articolul 18 alineatul (1) din Regulamentul de ordine interioară al DNA, care reglementează limitativ atribuţiile consilierului juridic al DNA, fără să existe posibilitatea substituirii acestuia în faţa instanţelor de judecată de un procuror din aceeaşi structură”, arăta Inspecţia Judiciară.
Inspecţia Judiciară mai spunea că procurorul Carmen Simona Ricu a încălcat regimul incompatibilităţilor şi interdicţiilor funcţiei de magistrat, prin participarea la procesul civil care o privea pe Mihaiela Iorga Moraru.
dna marius ioacob iccj sanctionare cu avertisment
PSD se opune menținerii la șefia Armatei a generalului Nicolae Ciucă în baza deciziei CCR
Liderii USR-PLUS: Vom merge mai departe împreună, chiar dacă discuțiile sunt pe alocuri mai aprige
Tensiuni în Alianța USR-PLUS: Ultima rundă de negocieri s-a încheiat fără să se ajungă la un acord
Dăncilă cere audit financiar în PSD și ia la puricat contractele semnate în mandatul lui Dragnea
Ponta, după blocarea accesului în Renew Europe: Nu vreau să stau cu PSD, dar nu mă lasă Cioloș
Dăncilă îl dă afară pe omul lui Dragnea și pune guvernator al Deltei un fost șef al SRI Tulcea
”Regele fructelor”, trimis în judecată. Evaziune, 10 milioane de euro. Saleh Loubia, fugit din țară
BEC îi explică lui Dorneanu de ce s-a votat diferit la cele două întrebări ale referendumului